**ROMÂNIA**

**JUDEŢUL SUCEAVA**

**PRIMĂRIA MUNICIPIULUI**

**CÂMPULUNG MOLDOVENESC**

**Centrul Național de Informare și Promovare Turistică**

Nr.\_\_\_\_\_\_din \_\_\_\_\_\_2019

**RAPORT**

**la proiectul de hotărâre privind aprobarea organizării și finanțării Festivalului-Concurs de interpretare pentru copii „În lumea lui Creangă”**

Centrul Național de Informare si Promovare Turistică primind spre analiză și raport proiectul de hotărâre privind aprobarea organizării și finanțării Festivalului-Concurs de interpretare pentru copii „În lumea lui Creangă” menționează următoarele:

Așa cum rezultă din expunerea de motive concursul are drept scop promovarea interesului copiilor pentru lectură și stimularea potenţialului artistic şi creativ al copiilor.

Cunoaşterea operei lui Ion Creangă, cu puternice valenţe formative, vine în ajutorul copiilor pentru redescoperirea adevăratului sens al copilăriei. Povestea caprei şi a iezilor, a ursului păcălit de vulpe, a punguţei cu doi bani, a năzdrăvăniilor lui Nică a încântat şi va încânta multe generaţii de copii.

Concursul oferă copiilor șansa de a-și pune în valoare talentul artistic, interpretând individual fragmente din opera marelui povestitor.

Concurenți cei mai talentați vor fi recompensați cu premii în bani.

Având în vedere cele de mai sus, consider proiectul de hotărâre necesar și oportun.

**Centrul Național de Informare și Promovare Turistică,**

**Axânti Coca Mihaela**